Source: http://ph-online.ro/taguri/itemlist/tag/u%20cluj
Timestamp: 2020-02-28 15:10:53+00:00

Document:
Displaying items by tag: u cluj
Sâmbătă, 04 Iunie 2016 13:12
"U" Cluj retrogradează după 16 ani în liga a treia!
Universitatea Cluj nu a izbutit un miracol în ultima etapă din play-out și a ajuns în liga a treia, după ce acum un an ardelenii jucau finala Cupei României (0-3 cu Steaua) și retrogradau din primul eșalon!
Bucovina Pojorâta - Gloria Buzău 8-1
CS Balotești - Rapid CFR Suceava 2-3
Ceahlăul - ACS Berceni (0-3, la masa verde)
Seria a II-a, etapa a 10-a, play-out:
Olimpia Satu Mare - Șoimii Pâncota 1-1
Metalul Reșita - CSM Râmnicu Vâlcea 0-3
Unirea Tărlungeni - Universitatea Cluj 3-1
Sâmbătă, 27 Februarie 2016 10:21
Doar portarii n-au marcat!
Handbalistele de la CSM Ploieşti au făcut un nou meci bun în Sala Sporturilor Olimpia, reuşind să se impună, aseară, fără emoţii, în faţa tinerelor jucătoare de la „U”-Alexandrion Cluj-Napoca. A fost 35-21 la final, după 19-10 la pauză, la capătul unei partide în care ploieștencele s-au desprins rapid şi i-au permis antrenorului Neven Hrupec să folosească mai mult „aripa tânără” din lot, care a răspuns convingător, cu goluri şi handbal de calitate.
Oaspetele au început curajos, au condus cu 2-1, dar au ratat un „7 metri” cu care puteau conduce cu 3-2 şi imediat au fost pedepsite, CSM-ul marcând de două ori. Carmen Amariei a cerut rapid time-out, simţind că echilibrul se poate rupe brusc, dar, după ce elevele sale au egalat la 4, terenul s-a înclinat decisiv în favoarea ploieştencelor: s-a făcut 7-4, apoi 7-5 şi, după alte patru goluri ale CSM-ului, 11-5 (minutul 15). După 12-6, Clujul a mai zvâcnit o dată şi a strâns la 12-8, dar o nouă serie de goluri ale fetelor noastre, de data asta cinci consecutive, a lămurit soarta celor trei puncte. La 17-8, Neven Hrupec a început să ruleze lotul, iar prima care a profitat a fost Alla Sheiko, autoare a două goluri în finalul reprizei, cu care s-a şi stabilit scorul de la pauză: 19-10.
Repriza secundă a semănat cu un meci de antrenament, diferenţa crescând constant chiar dacă Hrupec a încercat diverse formule, în special în faza de atac. Rând pe rând, au apărut pe teren şi tinerele Boştină, Caraşol sau Mitrescu, îmbucurător fiind faptul că toate şi-au adus contribuţia la victoria de aseară cu câte un gol. De altfel, toate cele 13 jucătoare de câmp folosite de Neven Hrupec au reuşit să înscrie măcar o dată, performanţă notabilă şi bună pentru moralul echipei înaintea ultimei părţi a sezonului, în care se doreşte revenirea între primele cinci echipe ale campionatului. A fost, până la urmă, 35-21 pentru CSM Ploieşti, care reuşeşte, astfel, să pună presiune pe formaţiile din faţa sa, anunţând un final de sezon în care va încerca să urce măcar un loc în ierarhia Ligii Naţionale.
Deocamdată, campionatul se întrerupe pentru o lună, aşa că staff-ul tehnic al echipei noastre le-a oferit fetelor o scurtă vacanţă, următorul antrenament fiind programat marţi, 8 martie.
Alexandra Caraşol, cadou la împlinirea a 20 de ani!
Meciul de aseară a fost unul special pentru extrema stângă Alexandra Caraşol, care a „schimbat prefixul”, împlinind 20 de ani. Antrenorul Neven Hrupec i-a făcut cadou... 10 minute de joc, introducând-o pe teren în minutul 50, iar Alexandra a reuşit, la rându-i, să-şi facă singură un cadou, înscriind, în minutul 55, primul său gol în Liga Naţională. La mulţi ani, Alexandra!
Sprijin pentru Adriana Iliescu
Cu prilejul partidei din această seară, CSM Ploieşti a organizat şi o acţiune de strângere de fonduri pentru tânăra Adriana Iliescu, o handbalistă în vârstă de 23 de ani care a evoluat pentru echipa de amatoare Victoria Bucureşti. Ea se confruntă cu o gravă problemă medicală şi are nevoie de o sumă mare de bani pentru a fi supusă unei operaţii în Germania, astfel că spectatorii prezenţi la partida cu Universitatea Cluj au putut dona bani prin intermediul unei urne instalate la intrarea în Sala Sporturilor Olimpia. După meci, urna cu banii adunaţi a ajuns în posesia fetelor de la CSM Ploieşti, care au contribuit, la rându-le, cu diverse sume, iar luni, „căpitanul” echipei, Mihaela Tivadar, va face o depunere într-unul din conturile deschise pe numele Adrianei Iliescu.Cei care vor să o ajute pe Adriana pot face donaţii în următoarele conturi:
CSM Ploieşti - „U”-Alexandrion Cluj-Napoca 35-21 (19-10)
Sala: „Olimpia”. Spectatori: circa 800.
CSM Ploieşti: Tatalovic - Florea (2 goluri), Dmitrovic (9, 1 din „7 metri”), Tivadar (2), Burtea-Shutska (2), N. Tudor (6), Farcău (3). Au mai jucat: E. Şerban, A. Dumitru - Chiricuţă (2 goluri, 1 din „7 metri”), Balaban Curtean (1), Vasilescu (2), Sheiko (3), Boştină (1), Caraşol (1), Mitrescu (1). Antrenor: Neven Hrupec.
„U”-Alexandrion: Măzăreanu - Boian (2 goluri), L. Popa (2), Tetean (1), Chintoan (2), I. Ivan (3), Vălean (1). Au mai jucat: Enache, Prodan - Laslo (4, 2 din „7 metri”), Dindiligan (1, 1 din „7 metri”), Biriş (3), Severin (1, 1 din „7 metri”), Vasiliu, Cînţa. Antrenor: Carmen Amariei.
Arbitri: Tiberiu Dobre (Bucureşti) şi Mihai Potîrniche (Buzău).
Aruncări de la „7 metri”: 2/0 ratate - 5/1 ratată (Tetean).
Eliminări „2 minute”: 4 (Burtea-Shutska, Florea, Tudor - 2) - 2 (I. Ivan - 2).
Miercuri, 05 August 2015 14:26
Lemnaru a semnat cu Petrolul până la vară! (EXCLUSIV)
Atacantul Valentin Ionuț Lemnaru, ultima oară la Universitatea Cluj, a fost convins să apere culorile Petrolului pentru un sezon. În vârstă de 31 de ani, vârful de atac a mai evoluat pentru Poli Timișoara, Dinamo II București, Astra Ploiești, Pandurii Târgu Jiu, Steaua București și Universitatea Cluj.
Este născut la Călărași pe data de 24 iunie 1984, are 189 cm și 82 kg.
Iată ce a declarat Ionuț, în exclusivitate pentru Ph-online: "M-am înțeles cu Petrolul până la vară, a contat enorm că am fost dorit! Chiar îmi doream să joc, am stat destul în afara fenomenului și îmi este poftă să dau goluri! Am văzut echipa jucând, are jucători buni, antrenor tânăr și talentat, se mișcă bine și sunt sigur că pot ajuta să jucăm în play-off! Am discutat chiar cu patronul Dan Capră și vreau să cred că am făcut o alegere bună!" a ăîncheiat Lemnaru.
Marți, 26 Mai 2015 16:54
Vlad Munteanu consideră că plecarea sa de la Universitatea poate fi în beneficiul clubului, mai ales după ultima perioadă în care a fost contestat de suporteri. Oficialul formaţiei clujene a comentat şi situaţia echipei, rămasă fără finanţarea omului de afaceri Florian Walter. "Este o decizie dificil de luat, dar cred că e spre binele Universităţii. Aş fi vrut să rămân la “U” şi în Liga a II-a sau în orice eşalon ar ajunge echipa, decizia nu e legată de ratarea obiectivului şi retrogradare. Simt că sunt vinovatul de serviciu, orice aş face, dar înţeleg supărarea suporterilor. Sunt conştient că am făcut şi greşeli, mi le asum. Echipa a fost într-o situaţie dificilă, a apărut şi situţia domnului Walter, un om care a sprijinit enorm acest club în ultimii şase ani", a spus Munteanu.
Acesta le-a mulţumit antrenorilor Adrian Falub şi Cristi Pojar pentru faptul că au preluat echipa într-o perioadă delicată, după două înfrângeri consecutive în debutul returului. "Falub, Pojar, alături de întregul staff, merită toate aprecierile pentru că au preluat echipa şi au luptat până în ultima secundă. Sunt bucuros că am avut ocazia să colaborăm", a mai spus Vlad Munteanu.
El va rămâne în funcţie până la convocarea unei noi Adunări Generale a Creditorilor, aşa cum prevede legea insolvenţei.
Vlad Munteanu a fost numit în funcţia de administrator special în luna noiembrie a anului 2013.
Universitatea Cluj a retrogradat matematic în Liga a II-a în urma înfrângerii, 1-2, suferite în deplasare, cu Oţelul Galaţi, în meciul din etapa a XXXIII-a a Ligii I. Clujenii vor mai disputa două partide în acest sezon: miercuri, pe teren propriu, cu Ceahlăul, în ultima etapă a Ligii I, iar duminică, pe Arena Naţională, în finala Cupei României, contra formaţiei Steaua Bucureşti.
Duminică, 10 Mai 2015 00:04
Victoria disperării după două luni de secetă, la Ploiești
Petrolul Ploiești – U Cluj 1-0 (0-0)
După aproape 60 de zile în care galben-albaștrii uitaseră gustul victoriei, victoria de sâmbătă seară, de pe “Ilie Oană”, a reușit să-i mai împace pe fanii atât de supărați, golul lui IPSA (54) - în urma greșelii de Gâgă a portarului Veselovsky - făcând puțină lumină în lupta pentru menținerea echipei pe podiumul competiției.
A fost un meci disputat, tacticizat, destul de crâncen, în care elevii lui Falub au făcut totul să nu piardă. Au avut și ceva posesie, mai ales în prima repriză, au avut și două mari ocazii de gol, ambele anulate de intervențiile perfecte ale lui Pecanha, dar au sfârșit pierzători, diferența fiind făcută în prima decadă a mitanului secund.
“Lupii” au avut și sarcina ingrată de a demola “filozofiile” unor așa ziși suporteri, teoriile potrivit cărora Petrolul va ceda victoria ardelenilor fiind, iată, fantasmagorii!
Să fie clar, elevii lui Sinescu nu au evoluat strălucit - poate că nici nu au valoarea necesară să o mai facă! – dar au făcut-o cu devotament și pasiune, dăruindu-le puținilor spectatori prezenți izbânda cea fără de compromisuri. Și asta a însemnat ceva, exigentul public prezent apreciindu-le efortul și aplaudându-i la final!
Strategia ordonată de Sinescu, pe final de joc, a ieșit cu bine, chiar dacă asta a însemnat o retragere deliberată în propria jumătate de teren. Și nu s-a mai greșit ca în meciul cu giurgiuvenii, mai ghinionistul antrenor al “Șepcilor Roșii”, Adi Falub, fiind departe de prestația lui Șumudică, la conferința de presă. Poate că, în aceste ultime trei etape, se vor cerne și valorile reale ale eșalonului iar Petrolul va rămâne să se bucure pentru “medaliile de bronz”, un loc de clasament pentru care nu se cântă imnul dar, cu siguranță, care asigură o rotunjire a contului clubului din visteria LPF, via televiziuni! Și asta nu-i deloc rău, în perspectiva unei echipe aflate în insolvență!
Stadion: “Ilie Oană”. Spectatori: circa 3500. Marcator: Ipsa (54)
Cartonașe galbene: Kronaveter (72), Satli (87)/ Jovanovic (69)
Arbitri: Lucian Rusandu (Covasna) – Valentin Avram (Bucureşti), Iulius Timar (Bihor).
Obsrvatori: Cornel Sorescu (Argeş), Romulus Chihaia (Bucureşti)
Jucătorul meciului: Christian IPSA.
Vineri, 08 Mai 2015 10:18
Situația e tot mai dramatică la ”U” Cluj, după ce și-a pierdut finanțatorul
Universitatea Cluj se confruntă cu probleme financiare tot mai grave, în special după ce procurorii DIICOT au emis un mandat de arestare pe numele finanțatorului echipei, Florian Walter.
Tehnicianul lui ”U”, Adrian Falub, recunoaște că se confruntă cu o situație dificilă și că îi este greu să își motiveze elevii înaintea meciului cu Petrolul.
"Oricum era greu să motivezi echipa şi noi de când ştiam lucrurile astea legate de drepturile financiare, de dinaintea meciului cu Rapid, eu cred că jucătorii au vrut foarte mult şi din punctul ăsta de vedere îi felicit. Şi-au dorit să se antreneze, să joace. Săptămâna asta este o situaţie mai deosebită, au venit toate aşa, situaţia noastră financiară, situaţia domnului Walter, schimbarea antrenorului la Ploieşti. S-au cam adunat multe săptămâna asta, dar noi ne-am cam obişnuit cu greutăţile astea, încercăm să mergem la Ploieşti să ne facem treaba.", a spus Falub într-o conferinţă de presă.
Jucătorii nu și-au mai primit salariile de câteva luni bune, iar acum, singura metodă prin care aceștia mai pot primi banii restanți este de a salva echipa de la retrogradare.
"Întâlnim o echipă care a schimbat antrenorul, care are jucători valoroşi. Întotdeauna schimbarea antrenorului vine cu o schimbare de spirit şi din punctul acesta de vedere nu suntem norocoşi. Jucătorii vor da totul pentru că se gândesc deja la ceea ce va fi anul viitor şi trebuie să demonstreze noului antrenor că merită să rămână la Ploieşti. Şi atunci cu siguranţă din punctul ăsta de vedere nu suntem avantajaţi", a încheiat Falub.
Sâmbătă, 11 Aprilie 2015 18:27
Florian Walter pleacă de la Universitatea la finalul sezonului!
Şansele Universităţii Cluj de a evita salvarea de la retrogradare sunt asemănătoare cu cele ale mielului de Paşti! Acţionarul Florian Walter și-a luat mâna de pe echipa "studenţească", care aşteaptă o minune pentru a supravieţui pe prima scenă, în ciuda victoriei cu CFR Cluj. Finanţatorul din "umbră" al clujenilor nu mai este dispus să crediteze proiectul falimentar de la Universitatea din sezonul viitor şi va spune adio Clujului după finala Cupei României din 31 mai!
Surse din cadrul clubului au confirmat că Florian Walter, dezamăgit de parcursul echipei, a anunțat că nu va mai investi din vară la clubul ardelenilor! Ar exista o șansă infimă ca omul de afaceri să se răzgândească, dar nici salvarea echipei de la retrogradare n-ar fi suficientă, este nevoie ca Walter să-și rezolve și o parte din problemele financiare proprii. Singura întrebare concretă care poate fi pusă în acest moment este dacă omul de afaceri va plăti datoriile înainte să plece de la "U" sau va lăsa clubul să intre în faliment.
Miercuri, 01 Aprilie 2015 19:46
Walter este prezent la meciul de la Cluj
Fotbaliştii pregătiţi de Adrian Falub au primit un imbold moral înainte de partida cu CFR Cluj din această seară, de la ora 21:30, reprezentând returul semifinalei de Cupa României. Florian Walter, principalul creditor al Universităţii, a ajuns ieri la Cluj şi a încercat să îmbărbăteze jucătorii. Acesta va asista din tribună la meciul din această seară, pentru prima dată în ultimii ani!
Ultima prezenţă a lui Walter la un meci al Universităţii, pe Cluj Arena, a fost în mai 2012, tot la un meci cu CFR, partidă în urma căreia rivala din Gruia a câştigat al treilea titlu de campionă. Vizita omului de afaceri a adus şi promisiuni legate de prima pentru jocul cu CFR. "Vă dau toţi banii de la federaţie să-i împărţiţi", a fost promisiunea lui Walter.
Echipa care ajunge în finala competiţiei va acumula 70.000 de euro în timp ce câştigătoarea competiţiei primeşte 200.000 de euro. Clujenii mai au promisă o primă importantă în situaţia în care se vor salva de la retrogradare. 200.000 de euro este prima de obiectiv, care va fi acordată întregului lot!
Ieri, 18:35 5672 ori
Miercuri, 17:27 5008 ori
Azi, 10:42 1357 ori

References: CSM 
 CSM 
 CSM 
 CSM 
 CSM 

CSM 

CSM